


ZAPISNIK
sa 30. sjednice Mjesnog odbora „Matko Laginja“ održane dana  15. studenoga 2023.
30. sjednica održava se u sjedištu Mjesnog odbora“ Matko Laginja“,  Laginjina 11, s početkom u 18, 00 sati.

NAZOČNI ČLANOVI VIJEĆA: Ivan Balen, Petra Rodik, Tin Špirić, Ivan Špoljarić

DRUGI NAZOČNI: Nenad Kranjčec- djelatnik Gradskog ureda za mjesnu samoupravu, promet, civilnu zaštitu i sigurnost

Prelazi se na verifikaciju zapisnika s prethodne sjednice.
Zapisnik s prethodne sjednice je jednoglasno verificiran.
Potpredsjednik obavještava članove vijeća da se točka Prijedlog Odluke o izradi izmjena i dopuna Urbanističkog plana uređenja Martinovka –  Zapad povlači s dnevnog reda zbog dodatnih usklađenja i korekcija.

Vijeće bez rasprave jednoglasno donos;

Dnevni red:
1.   Stavljanje mandata članice Vijeća Mjesnog odbora „Matko Laginja“ u mirovanje, 
      donošenje zaključka
2.   Zaključak o razrješenju predsjednice Vijeća Mjesnog odbora „Matko Laginja“
3.   Zaključak o razrješenju potpredsjednika Vijeća Mjesnog odbora „Matko Laginja“
4.   Izbor predsjednika Vijeća Mjesnog odbora „Matko Laginja“- donošenje zaključka
5.   Izbor potpredsjednika Vijeća Mjesnog odbora „Matko Laginja“- donošenje zaključka
6.   Plan malih komunalnih akcija Mjesnog odbora „Matko Laginja“ u 2024., donošenje
7:   Zahtjev građana – gđa. Marina Pavković, donošenje zaključka
8.   Zahtjev građana -  gđa. Lidija Bakarić, donošenje zaključka
9. Prijedlog Odluke o izradi izmjena i dopuna Generalnog urbanističkoga plana Sesveta, 
       mišljenje, daje se
10. Prijedlog odluke o izradi izmjena i dopuna Generalnoga urbanističkog plana Grada Zagreba,
       mišljenje, daje se
11. Prijedlog izmjena Programa građenja komunalne infrastrukture na području Grada Zagreba   
      u 2023., mišljenje, daje se
12. Prijedlog izmjena Programa održavanja javnih prometnih površina, građevina i uređaja 
      javne namjene javne rasvjete te izvanrednog održavanja nerazvrstanih cesta na području 
      Grada Zagreba u 2023., mišljenje, daje se  
13.  Pitanja i prijedlozi




AD 1. Stavljanje mandata članice Vijeća Mjesnog odbora „Matko Laginja“ u 
           mirovanje, donošenje zaključka

Gosp. Špirić, predsjednik Mandatnog povjerenstva podnosi sljedeći izvještaj;

I Z V J E Š Ć E
o mirovanju mandata članice Vijeća Mjesnog odbora „Matko Laginja“
I.   Mandatno povjerenstvo utvrđuje da članica Mjesnog odbora „Matko Laginja“ Ivana Ivušić,  dana 03. studenoga 2023. stavlja u mirovanje mandat članice Vijeća Mjesnog odbora „Matko Laginja“.
 II. Mandatno povjerenstvo predlaže Vijeću da prihvati ovo Izvješće i donese Zaključak o mirovanju članice Vijeća Mjesnog odbora Matko Laginja.

Vijeće bez primjedbi prima na znanje izvješće te donosi;

Z A K L J U Č AK

o mirovanju mandata članice Vijeća Mjesnog odbora „Matko Laginja“



1. Vijeće Mjesnog odbora „Matko Laginja“ prima na znanje Izvješće Mandatnog povjerenstva o mirovanju  mandata članice Vijeća Mjesnog odbora „Matko Laginja.

2. Utvrđuje se da s danom 03. studenoga 2023. počinje mirovanje mandata članice Vijeća Ivane Ivušić, zbog stavljanja mandata u mirovanje.

3. Ovaj Zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.



AD 2. Zaključak o razrješenju predsjednice Vijeća Mjesnog odbora „Matko Laginja“

Vijeće bez rasprave jednoglasno donosi sljedeći;

Z A K L J U Č A K
o razrješenju predsjednice Vijeća Mjesnog odbora „Matko Laginja”


1. Utvrđuje se da je Ivana Ivušić stavila mandat u mirovanje dana 03. studenoga 2023. te joj prestaje dužnost predsjednice Vijeća Mjesnog odbora „Matko Laginja“ dana
 03. studenoga 2023.

     2.  Ivana Ivušić razrješuje se dužnosti predsjednice Vijeća Mjesnog odbora „Matko Laginja“,
          danom stavljanja mandata u mirovanje, 03. studenoga 2023.

2. Ovaj će zaključak biti objavljen na oglasnoj ploči u sjedištu Mjesnog odbora „Matko Laginja“.



AD 3. Zaključak o razrješenju potpredsjednika Vijeća Mjesnog odbora  „Matko Laginja“
       Vijeće bez rasprave jednoglasno donosi sljedeći;

Z A K L J U Č A K

o razrješenju potpredsjednika Vijeća Mjesnog odbora „Matko Laginja”


1. Utvrđuje se da je Ivan Špoljarić podnio ostavku na dužnost potpredsjednika Vijeća Mjesnog odbora „Matko Laginja“, dana 15. studenoga  2023.

     2.  Ivan Špoljarić razrješuje se dužnosti potpredsjednika Vijeća Mjesnog odbora „Matko  
          Laginja“  danom utvrđivanja podnošenja ostavke 15. studenoga 2023.

2. Ovaj će zaključak biti objavljen na oglasnoj ploči u sjedištu Mjesnog odbora „Matko Laginja“.


AD 4. Izbor predsjednika Vijeća Mjesnog odbora „Matko Laginja“- donošenje zaključka 
Za predsjednika Vijeća predložen je gosp. Ivan Špoljarić.
Vijeće bez rasprave jednoglasno donosi;
Z A K L J U Č A K

o izboru predsjednika Vijeća Mjesnog odbora „Matko Laginja”


1. Za predsjednika Vijeća Mjesnog odbora „Matko Laginja“ izabran je Ivan Špoljarić.

2. Ovaj će zaključak biti objavljen na oglasnoj ploči u sjedištu Mjesnog odbora 
„Matko Laginja“.


AD 5. Izbor potpredsjednika Vijeća Mjesnog odbora „Matko Laginja“- donošenje  zaključka 
 Za potpredsjednicu Vijeća predložena je gđa. Petra Rodik.
Vijeće bez rasprave jednoglasno donosi;. 

Z A K L J U Č A K

o izboru potpredsjednice Vijeća Mjesnog odbora „Matko Laginja”


1. Za potpredsjednicu Vijeća Mjesnog odbora „Matko Laginja“ izabrana je Petra Rodik.

2. Ovaj će zaključak biti objavljen na oglasnoj ploči u sjedištu Mjesnog odbora 
„Matko Laginja“.


AD 6.  Plan malih komunalnih akcija Mjesnog odbora „Matko Laginja“ u 2024.,      donošenje 
Gosp. Špoljarić obavještava članove Vijeća da je u  Planu malih komunalnih akcija u 2024., predviđeno 12.000,00 eura za redovito održavanja cesta. Prijedlog cesta koje će biti uvrštene u asfalterski program donijeti će se Zaključkom na jednoj od idućih sjednica.
Nakon kraće rasprave Vijeće jednoglasno donosi;

Plan malih komunalnih akcija
Mjesnog odbora ''Matko Laginja'' za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Matko Laginja'', a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 12.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donji grad u 2024.



AD 7. Zahtjev građana – gđa. Marina Pavković, donošenje zaključka     
    Vijeće Mjesnog odbora „Matko Laginja“ zaprimilo je zahtjev gđe. Marine Pavković kojim se traži da se hitno uklone klamerice za bicikle uz ljekarnu u Vojnovićevoj ulici, obzirom da onemogućavaju nesmetan prolaz  na zelenoj površini; 
     Vijeće nakon rasprave jednoglasno donosi;
	

ZAKLJUČAK

o premještanju klamerica u ulici Koste Vojnovića

1. Vijeće Mjesnog odbora „Matko Laginja“ zaprimilo je primjedbu građanke vezano uz   klamerice u Ulici Koste Vojnovića. Članovi vijeća obilaskom su utvrdili da 2 klamerice za bicikle onemogućavaju prolaz na zelenoj površini na kraju Ulice Koste Vojnovića.
2. Vijeće Mjesnog odbora „Matko Laginja“ donosi Zaključak kojim traži premještanje 2 klamerice za bicikle, cca 2 metra južnije od sadašnje lokacije. 

3.  Ovaj zaključak dostavlja se Vijeću Gradske četvrti Donji grad na daljnje postupanje

AD 8. Zahtjev građana – gđa. Lidija Bakarić  donošenje zaključka 

   
       Vijeće Mjesnog odbora „Matko Laginja“ zaprimilo je zahtjev gđe. Lidija Bakarić koja traži da se sukladno zakonu postavi ograda sa sjeverne strane dječjeg igrališta kod Vitićevog nebodera te da se riješi problem oborinske vode, koja se slijeva na hodnu površinu ispred zgrade u Ulici Matka Laginje kbr. 9.

        Vijeće nakon rasprave jednoglasno donosi sljedeći;


ZAKLJUČAK

o postavljanju ograde sa sjeverne strane dječjeg igrališta kod Vitićevog nebodera

1. Vijeće Mjesnog odbora „Matko Laginja“ zaprimilo je primjedbu građanke vezano uz   problem slijevanja oborinske vode na hodnu površinu ispred zgrade u ulici Matka Laginje kbr. 9. Gđa. Bakarić također moli da se igralište ogradi i sa sjeverne strane, kako je zakonom predviđeno.
2. Vijeće Mjesnog odbora „Matko Laginja“ donosi Zaključak kojim traži postavljanje ograde sa sjeverne strane, a što se tiče problema slijevanja oborinske vode da Vijeće Gradske četvrti Donji grad od nadležne podružnice Zagrebačkog holdinga .d.o.o. traži da izvede kanalicu za odvodnju oborinske vode, ako za to postoji potreba.
3.  Ovaj zaključak dostavlja se Vijeću Gradske četvrti Donji grad na daljnje postupanje.

 

AD 9. Prijedlog Odluke o izradi izmjena i dopuna Generalnog urbanističkoga plana  
           Sesveta, mišljenje, daje se

         Nakon kraće rasprave Vijeće jednoglasno donosi;


                                                           Z A K L J U Č A K

      o prijedlogu Odluke o izradi izmjena i dopuna Generalnoga urbanističkog 
                                                            plana  Sesveta


1. Vijeće Mjesnog odbora „Matko Laginja“ daje pozitivno mišljenje o prijedlogu Odluke o izradi izmjena i dopuna Generalnoga urbanističkog plana Sesveta. 

2. Ovaj se zaključak dostavlja Vijeću Gradske četvrti Donji grad.




AD 10. Prijedlog odluke o izradi izmjena i dopuna Generalnoga urbanističkog plana     
             Grada Zagreba,  mišljenje, daje se


            Nakon kraće rasprave Vijeće jednoglasno donosi;



Z A K L J U Č A K

      o prijedlogu Odluke o izradi izmjena i dopuna Generalnoga urbanističkog 
                                                       plana  Grada Zagreba


1. Vijeće Mjesnog odbora „Matko Laginja“ daje pozitivno mišljenje o prijedlogu Odluke o izradi izmjena i dopuna Generalnoga urbanističkog plana Grada Zagreba. 

2. Ovaj se zaključak dostavlja Vijeću Gradske četvrti Donji grad.



AD 11. Prijedlog izmjena Programa građenja komunalne infrastrukture na području   
             Grada Zagreba u 2023., mišljenje, daje se

            Nakon kraće rasprave Vijeće jednoglasno donosi;


Z A K L J U Č A K

      o prijedlogu izmjena Programa građenja komunalne infrastrukturę na području 
                                                      Grada Zagreba u 2023.


1. Vijeće Mjesnog odbora „Matko Laginja“ daje pozitivno mišljenje o prijedlogu izmjena Programa građenja komunalne infrastrukture na Grada Zagreba u 2023. 

2. Ovaj se zaključak dostavlja Vijeću Gradske četvrti Donji grad.



AD 12. Prijedlog izmjena Programa održavanja javnih prometnih površina, građevina i uređaja  javne namjene javne rasvjete te izvanrednog održavanja nerazvrstanih cesta na području Grada Zagreba u 2023., mišljenje, daje se  

          Nakon kraće rasprave Vijeće jednoglasno donosi;

                                                           Z A K L J U Č A K

      o prijedlogu izmjena Programa održavanja javnih prometnih površina, građevina i 
      uređaja javne namjene, javne rasvjete te izvanrednog održavanja nerazvrstanin cesta na području Grada Zagreba u 2023.


1. Vijeće Mjesnog odbora „Matko Laginja“ daje pozitivno mišljenje o prijedlogu izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada
      Zagreba u 2023. 

1. Ovaj se zaključak dostavlja Vijeću Gradske četvrti Donji grad.





AD 13. Pitanja i prijedlozi

       Članovi vijeća Mjesnog odbora „Matko Laginja“ dogovorili su termin 31. sjednice, koja će se održati 13. prosinca 2023. u 18,00 sati.


Sjednica je završila u 18,45 sati.
Zapisnik vodio: Nenad Kranjčec	

